|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΙΤ/ΝΙΑΣ  ΔΗΜΟΣ ΞΗΡΟΜΕΡΟΥ  ΓΡΑΦΕΙΟ ΠΡΟΓΡΑΜΜΑΤΙΣΜΟΥ, ΠΛΗΡΟΦΟΡΙΚΗΣ ΚΑΙ ΔΙΑΦΑΝΕΙΑΣ | ΑΡΙΘ. ΜΕΛΕΤΗΣ:  **01/2016** |
| **«ΠΡΟΜΗΘΕΙΑ ΥΛΙΚΩΝ ΕΚΤΥΠΩΣΕΩΝ (ΜΕΛΑΝΙΑ TONER)»** |
| CPV: **30125110-5** (Τόνερ για εκτυπωτές λέιζερ/συσκευές τηλεομοιοτυπίας) |

**Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν**

**Άρθρο 1ο**

Αντικείμενο της προμήθειας είναι η προμήθεια υλικών εκτυπώσεων (μελάνια και toner) για τους εκτυπωτές και τα φαξ, που είναι απαραίτητα για τις ανάγκες μηχανοργάνωσης του Δήμου Ξηρομέρου κατά τη διάρκεια του έτους, όπως περιγράφεται στην Τεχνική Περιγραφή.

**Άρθρο 2ο**

Ισχύουσες διατάξεις

1. Οι διατάξεις της Υ.Α. 11389/8-3-1993 (ΦΕΚ 185Β΄/23-3-1993) (Ε.Κ.Π.Ο.Τ.Α.)
2. Οι διατάξεις του Ν. 2286/1995 «Προμήθειες του δημοσίου τομέα και ρυθμίσεις συναφών θεμάτων» (ΦΕΚ 19 Α΄/1-2-1995)
3. Οι διατάξεις του Ν. 3463/2006 «Κώδικας Δήμων και Κοινοτήτων» (ΦΕΚ 114Α΄/30-6-2006)
4. Οι διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»

**Άρθρο 3ο**

Τρόπος εκτέλεσης της προμήθειας

Η εκτέλεση της προμήθειας αυτής θα πραγματοποιηθεί σύμφωνα με την ισχύουσα νομοθεσία και τις διατάξεις του ΕΚΠΟΤΑ.

**Άρθρο 4ο**

Ανακοίνωση αποτελέσματος

Ο ανάδοχος της προμήθειας αυτής, μετά την κατά νόμο έγκριση του αποτελέσματος και μετά την ανακοίνωση του αποτελέσματος σύμφωνα με τις διατάξεις του Ε.Κ.Π.Ο.Τ.Α. άρθρο 24 υποχρεούται να προσέλθει στο Δήμο σε χρόνο όχι μικρότερο των δέκα (10) ημερών αλλά ούτε μεγαλύτερο των δεκαπέντε (15) ημερών από την παραλαβή του εγγράφου της ανακοινώσεως του αποτελέσματος, για την υπογραφή της σχετικής σύμβασης.

**Άρθρο 5ο**

Σύμβαση

Η σύμβαση συντάσσεται από τον αρμόδιο υπάλληλο και περιλαμβάνει όλα τα στοιχεία που αναφέρονται στο άρθρο 25 του ΕΚΠΟΤΑ.

**Άρθρο 6ο**

Εγγύηση καλής εκτελέσεως

Ο προμηθευτής στον οποίο έγινε η κατακύρωση της προμήθειας υποχρεούται να καταθέσει εγγύηση καλής εκτέλεσης των όρων της σύμβασης το ύψος της οποίας είναι 5% της συνολικής συμβατικής αξίας χωρίς το Φ.Π.Α.

Οι εγγυήσεις ανεξάρτητα από το όργανο που τις εκδίδει και τον τύπο που περιβάλλονται πρέπει να αναφέρουν και τα οριζόμενα στο άρθρο 26 του ΕΚΠΟΤΑ παρ. 2.

Η εγγύηση καλής εκτέλεσης της σύμβασης επιστρέφεται στον ανάδοχο της προμήθειας μετά την προσωρινή παραλαβή από την αρμόδια επιτροπή.

**Άρθρο 7ο**

Χρόνος εγγυήσεως

Η εγγύηση καλής εκτέλεσης αντικαθίσταται με εγγύηση καλής λειτουργίας, ύψους 2% της συμβατικής αξίας χωρίς το ΦΠΑ. Παρέχεται δε με εγγυητική επιστολή όπως ορίζεται από το άρθρο 26 της Υπ. Απ.11389/93. Η εγγύηση καλής λειτουργίας επιστρέφεται στον ανάδοχο της προμήθειας μετά την λήξη του χρόνου εγγύησης και την οριστική παραλαβή της προμήθειας.

Ο χρόνος εγγύησης καθορίζεται από τον προσφέροντα και δεν μπορεί να είναι μικρότερος από 12 μήνες.

**Άρθρο 8ο**

Ποινικές ρήτρες-έκπτωση αναδόχου

Εφ' όσον υπάρξει αδικαιολόγητη υπέρβαση της συμβατικής προθεσμίας εκτέλεσης της προμήθειας μπορούν να επιβληθούν ποινικές ρήτρες σύμφωνα με τις διατάξεις των άρθρων 27 και 33 του ΕΚΠΟΤΑ.

**Άρθρο 9ο**

Πλημμελής κατασκευή

Εάν κατά την παραλαβή και την λειτουργία των υλικών δεν πληρούν τους όρους της σύμβασης, ή εμφανίζουν ελαττώματα ή κακοτεχνίες τότε εφαρμόζονται οι διατάξεις που αναφέρονται στο άρθρο 33 και 35 του ΕΚΠΟΤΑ.

**Άρθρο 10ο**

Φόροι, τέλη, κρατήσεις

Ο ανάδοχος υπόκειται σε όλους τους βάσει των κειμένων διατάξεων φόρους, τέλη και κρατήσεις που θα ισχύουν. Ο ΦΠΑ βαρύνει το Δήμο.

**Άρθρο 11ο**

Παραλαβή Υλικών-Πληρωμή

Η παραλαβή των υπό προμήθεια ειδών θα γίνει από επιτροπή παραλαβής που θα συγκροτείται κάθε φορά με απόφαση του Δημοτικού Συμβουλίου σύμφωνα με το άρθρο 28 του ΕΚΠΟΤΑ. Η παραλαβή πραγματοποιείται μέσα στον οριζόμενο από την σύμβαση χρόνο. Κατά τα λοιπά ισχύουν τα αναφερόμενα στη σύμβαση και στα άρθρα 28,29 του ΕΚΠΟΤΑ.

Η πληρωμή της αξίας των υλικών θα γίνει εναλλακτικά :

σύμφωνα με το άρθρο 36 παρ. 1α του ΕΚΠΟΤΑ, μετά την παραλαβή του υλικού.

**Άρθρο 12ο**

Συμφωνία με τεχνικές προδιαγραφές - Τεχνικά στοιχεία προσφοράς.

Η κάθε προσφορά θα συνοδεύεται από πλήρη τεχνική περιγραφή, προσπέκτους και ό,τι είναι απαραίτητο για την αξιολόγηση των προσφορών.

Τα προσφερόμενα είδη πρέπει να είναι σύμφωνα με τις τεχνικές προδιαγραφές, να φέρουν σήμανση CE και να συνοδεύονται από πιστοποιητικό αναγνωρισμένου εργαστηρίου.

Προτεινόμενες λύσεις που παρουσιάζουν αποκλίσεις ή υστέρηση σε σχέση με τις τεχνικές προδιαγραφές σε βασικούς μηχανισμούς ή λειτουργικά χαρακτηριστικά απορρίπτονται.

|  |  |
| --- | --- |
|  | Αστακός, 11/7/2016  Ο συντάξας  **Μπαρπάκης Βασίλειος**  Π.Ε. Πληροφορικής |